Aalborg Stiftstidende, 1843-11-28
Jndsendt. Fra Sæby. Hvor for Byfogden i Sæby og Herredsfogden i Dronninglund Herred boe? Denne Sag har saa ofte været discuteret, at Jndsenderen heraf ei oftere skulde have trættet Læseren dermed, hvis ikke en Annonce, undertegnet M., i Aalborg Stiftstidende, med tilsyneladende Kjendskab til Forholdene desuagtet indeholdt aabenbare Usandheder, som muligt kunde skade den gode Sag. Saaledes feiler M. høiligen, naar han siger, at det var til almindelig Glæde, at det blev paalagt den nye Herredsfoged, muligt at flytte paa Landet. Langt fra at vække Glæde, indsaae de Fleste, at derved Jntet blev vundet, thi hvorsomhelst hans Bopæl end blev, vilde en stor Deel af Herredets Beboere være langt fjernede fra ham; ja største Delen af Almueclassen (og i dette Tilfælde bør vel dennes Stemme være den vægtigste) formener, at han bør boe i Sæby. Beviis herfor er Sogneforstanderskabernes afgivne Erklæringer, idet ei alene de Sæby nærmere beliggende Sogne have erklæret sig herfor, men endog det store Dronninglund Sogn, altsaa omtrent 3/4 af hele Jurisdictionen. Deres Grunde ere hvorsomhelst Herredsfogden tager Bopæl, vilde Mange faae langt til ham (herom overbeviser, man sig ved at kaste Øiet paa Kaartet); i Sæby kan den, som skal møde paa Thinget, udrette andre Ærinder; der kan faaes Logis osv., uden at man behøver at binde sig til eet Sted; hvortil kommer, at betydelige Omkostninger ville medgaae, uden at noget væsentligt opnaaes. Hvormed M. og Alle af hans Mening troe at kunne tilintetgjøre enhver Modsigelse, er deres foregivne Frygt for, at Tyveri og anden Lovløshed atter skulle begynde, ret ligesom de ville troe at kunne indbilde Publicum, at den Omstændighed kan være afgjørende, at Øvrigheden boer 1/4 Miil nærmere, og dette vil være al den Gevinst, som kan opnaaes ved Flytningen. At den større Fjernelse fra Øvrigheden ei fremavler Forbrydelser, seer man af, at der i de længstbortliggende Egne: Hallund, Ørum, Hellevad, Bolle, Hjallerup saagodtsom aldrig er begaaet Tyverier, ja fra de 3 førstnævnte Steder var, saavidt vides, ikke et Jndivid under Tiltale for Commissionen. Den med Forholdene Bekjendte vil ogsaa vide, at det i Kjøbstaden langt hurtigere rygtes, hvad der foregaaer paa de forskjellige Puncter paa Landet, end endog i disses Naboskab, og saaledes kommer Meget til Politiets Kundskab, hvorom det ellers muligt vilde forblevet uvidende. Endvidere feiler M., naar han taler om 10—11 Miles Reise. Paa enkelte Steder f. Ex. Lyngdrup, Kraghede osv. nær, har Jngen over 44 1/2 Miil til Sæby. Hvad den som saa besværlig udhævede Befordring af Breve angaaer, da tvivler Jndsenderen paa, at nogen Bonde vil foretrække at gaae til hvilketsomhelst Sted end Herredsfogden boede, fremfor til Sæby, hvor han saa ofte har Ærinde, om ei. andet saa for Fiskeriets Skyld. At mange Breve besørges leilighedsviis fra Sæby, bør et forbigaaes. Hvorledes M. kan lade Sæby ligge udenfor Herredet, begribes ei, thi dette strækker sig endog 3/4 Miil længere nordlig. Boer Herredsfogden altsaa i Skjæve, Agersted, da faae de nordlige Sogne ligesaa langt til ham, som de sydlige nu have. Om Sæbys Tab kan Talen vel ei være, naar det Almindelige kan vinde; men naar M. siger, at kun Værts huusholdere ville tabe, da viser han atter, at han ikke forstaaer, hvad han taler om, thi Jndsenderen vil kunne overbevise ham om, at flytter Byfogden fra Sæby, da vil denne neppe kunne bestaae. Med dens Forfald vil Fiskeriet forfalde, og saaledes hele Egnen tabe. M. kalder Sæby ubetydelig; han veed vel ikke, at denne ubetydelige By aarlig sælger for 10-12000 Rbd. Fisk, ligesom ei heller, at, kommer den projecterede Havn istand, da vil Sæbys Bestaaen blive af uberegnelig Fordeel for Egnen, hvor navnlig en Udskibningsplads høilig savnes. At berøve en Kjøbstad sin Byfoged, synes det Samme, som at berøve den sit vigtigste Privilegium, thi Ansættelsen, af en Assistent kan aldrig erstatte Byfogden. Hvad der altsaa vil opnaaes ved Byfogdens Flytning er kortelig, nogle Sogne ville faae 1 Miil kortere til ham, han vil mulig tabe Jnteressen for Kjøbstaden, som jo unægtelig nu giver ham meget at bestille; Sæby vil ødelægges, det Offentlige faae enorme Omkostninger, og Herredet alligevel blive hjemsøgt af Tyve, naar de mange Forbrydere atter løslades, og Jntet gjøres for at beskjæftige dem. Skulde det derfor ei være hensigtsmæssigere at anvende de Summer, som ville blive en uundgaaelig Følge af en saadan Forandring paa Opførelsen af Arbeidsbuse? Hvorledes kan det Offentlige forsvare, at Procuratoren i Sæby constitueres som Byfoged i Frederikshavn uden at hans Embede opslaaes vacant, saameget mere, som Constitutionen vel kan vare flere Aar, At en Procurator heri Byen er aldeles nødvendig, deri ere vist Alle enige.